І наведвальнікі, трэба сказаць, высока ацэньваюць усе гэтыя намаганні. Так, маніторынг, які ў маі 2017 года правяла пярвічная прафсаюзная арганізацыя студэнтаў сярод 647 навучэнцаў з 15 факультэтаў, паказаў, што якасць страў добра ацанілі 92,3% апытаных (выдатна, добра — 290 чалавек, здавальняюча — 307). На пытанне аб тым, ці заўсёды ў пунктах харчавання БНТУ свежыя прадукты і стравы, станоўча адказалі 86% рэспандэнтаў, 8% заўважылі, што не звярталі на гэта ўвагі. Якасць абслугоўвання станоўча ацанілі 87% апытаных (выдатна, добра — 249 чалавек, здавальняюча — 312).